அதிலும் பிரசவ நூலில் மிகுந்த அநுபவமுள்ளவள் முன் வந்தாள். வயற்றிற்பிண்டமிருக்க ஒருத்தி மரணமுற்றால் வயற்றைப் பீறிக் குழந்தையை எடுத்துத்தான் இடுகாட்டில் (கனனம்) அல்லது சுடுகாட்டில் (தகனம்) இடுதல் மரபு. ஆதலின் கடைசிவரையில் இப்பிரசவத்தைப் பாருங்கள் ஒருவராலும் முடியாது என்ற தீர்மானத்தில் நான் பார்க்கிறேன். அதாவது அடிவயிற்றைப் பீறி வழி கண்டு சிசுவை எடுத்து ஈருயிர்களையும் வாழ்விக்கிறேன், என்றனள். கடைசியில் சம்மதித்தார்கள். இம்மருத்துவி பிரசவ வேதனைப்படும் ராஜகுமாரியைப் பக்குவமாகக் கிடத்திச், சொற்ப நேரத்தில் அடிவயிற்றைக் கீறிக் குழந்தையை எடுத்துக்கொடுத்து பீறியவாயை மூடித்தன்னிடத்துள்ள மருந்தைத் தடவினாள். மற்று ஏற்ற சிகிச்சை செய்ய அரசமங்கை நினைவுற்றாள் அரசன் மகிழ்ந்து காங்கேய நாட்டில் "மங்களப்பட்டி" என்னும் ஊரை இறையிலியாகக் கொடுத்தான் என்பர்.